### | | | | --- | --- | | | | | --- | | **Byråd** 30. oktober 2018 Sagsnr. 710-2016-1837 Dok.nr. 710-2018-395237 Sagsbehandler DPMAEN | | 158.                Opfølgning på tilsyn med sociale døgntilbud for udsatte børn og unge - Åbent

###

|  |  |
| --- | --- |
| Tidl. politisk behandling | BY, 28.11.17, pkt. 147 |
| Forventet sagsgang | BS-U, ØK, BY |
| Lovgrundlag | Lov om socialtilsyn, lov om retssikkerhed og administration på det sociale område, lov om social service |

###

**SAGENS INDHOLD**

Byrådet skal i denne sag behandle opfølgningen på det
årlige tilsyn på [adresse] ene døgntilbud for udsatte børn og unge,
[adresse]. Byrådet behandlede sidste års tilsynsrapport på mødet 9. november 2017.

[adresse] er et døgntilbud normeret til 10 børn og unge i
alderen 0-18 år. Målgruppen er omsorgsvigtede børn og unge.

Tilsynet er udført af Socialtilsyn Midt, som har det
driftsorienterede tilsyn med sociale døgntilbud på børne- og voksenområdet. Det
er Socialtilsyn Midts opgave at vurdere, om døgntilbuddet fortsat har den
fornødne kvalitet, herunder om det opfylder de faglige, økonomiske og
organisatoriske betingelser for godkendelse. Tilsynsrapporten for døgntilbuddet
[adresse] er vedlagt som bilag.

I den samlede vurdering skal Socialtilsyn Midt foretage en
konkret vurdering af tilbuddets kvalitet og økonomi.

Vurderingen af tilbuddets kvalitet tager udgangspunkt i syv
temaer, jf. bekendtgørelse om lov om socialtilsyn § 6, stk. 2. nr. 1-6 og 8.
Det er således disse syv temaer, der vurderes i tilsynsrapporten for [adresse].
Hvert tema belyses ved, at [adresse] vurderer tilbuddets praksis ud
fra en række kriterier med tilhørende indikatorer. Dette resulterer i en samlet
score for hvert af de syv temaer. Hvis der ikke er sket ændringer på et område,
kan Socialtilsyn Midt beslutte at undlade temaet eller kun medtage det delvist
og i øvrigt overføre resultatet fra forrige tilsyn.

I forbindelse med [adresse] tilsynsrapport for
[adresse], har Børn og Skole udarbejdet et notat med en sammenfatning og handleplan
på baggrund af tilsynsrapporten. Notatet indeholder også den samlede score for
2017, så en udvikling kan følges. Notatet er vedlagt som bilag.

**VURDERING**

Børn og Skole vurderer på baggrund af dette års
tilsynsrapport for [adresse], at tilbuddet generelt yder en tilfredsstillende og
relevant indsats, og tilbuddet således generelt er velfungerende og fagligt veldrevet.

Det er vurderingen, at tilbuddet i høj grad støtter børnene
og de unge i forhold til at indgå i sociale relationer, herunder deres relation
til familie og netværk. Det er ligeledes vurderingen, at tilbuddet understøtter
børnene og de unges mentale og fysiske trivsel og udvikling, samt at tilbuddet
i tilstrækkeligt omfang støtter børnene og de unges selvstændighed.

Det er Socialtilsyn Midts vurdering, at tilbuddet yder en
tilfredsstillende og relevant indsats i forhold til at motivere og understøtte
børnene og de unge i forhold til skole og uddannelse. Det er endvidere
Socialtilsyn Midts vurdering, at tilbuddet samarbejder med børnene og de unges
skoletilbud omkring de mål skolerne opstiller for børnene og de unge.

Socialtilsyn Midt udtaler i rapporten, at tilbuddet har haft
et utilstrækkeligt fokus på reglerne for magtanvendelse. Der har således siden
sidste tilsynsbesøg i 2017 været syv magtanvendelser på det samme barn. [adresse]
har fremsendt handleplan til Socialtilsyn Midt for det fremtidige arbejde med
forebyggelse af magtanvendelser.

Det er Børn og Skoles vurdering, at der i forhold til
kritikken er iværksat de nødvendige forholdsregler. Alle medarbejdere er blandt
andet blevet undervist i reglerne for magtanvendelse, og der er draget læring
af de registrerede magtanvendelser i forhold til at forebygge fremtidige
magtanvendelser. Fremover vil medarbejderne blive undervist i det generelle
lovgrundlag én gang årligt af juristen i Børn og Skole med udgangspunkt i
[adresse] praksiserfaring.

Et andet udviklingspunkt er løbende opkvalificering af
Åhusets medarbejdere i forhold til de ændrede behov og specifikke
problemstillinger hos de indskrevne børn og unge. [adresse] har derfor
tilrettelagt en undervisningsdag omkring mentalisering. Mentalisering er en
metode, som vil kunne gøre medarbejderne i stand til i endnu højere grad at
hjælpe børnene og de unge til at forstå egen og andres adfærd samt udfordringer
og handle hensigtsmæssigt i forhold til disse.

Opsummeret har Børn og Skole som følge af anbefalingerne i
dette års tilsynsrapport igangsat følgende tiltag:

· Undervisning af Åhusets medarbejdere i reglerne om magtanvendelse

· Systematisk opfølgning på magtanvendelser med henblik på læring
og forbedring af den fremtidige indsats

· Fortsat dokumentation af resultater af indsatsen (barnets
progression)

· Opkvalificering af medarbejderne i metoden mentalisering.

Der henvises i øvrigt til vedlagte bilag ”Sammenfatning og handleplan”,
hvor de konkrete tiltag er beskrevet.

**ØKONOMI**

Der er ingen økonomiske konsekvenser.

**INDSTILLING**

Den konstituerede direktør for Børn og
Skole indstiller til Byrådet:

1. At tilsynsrapporten fra [adresse] tages til efterretning.

2. At tiltagene i bilaget ”Sammenfatning og handleplan” godkendes.

**BESLUTNING**

***Børne- og Skoleudvalget, 4. oktober 2018:***

Fraværende:Ingen

Indstilles godkendt.

***Økonomiudvalget, 23. oktober 2018:***

Fraværende:Ingen

Indstilles godkendt.

**Bilag**

|  |  |
| --- | --- |
| Tilsynsrapport Åhuset 2018 | 710-2018-230805 |
| Sammenfatning og handleplan | 710-2018-409193 |